མ་འོངས་པར་ཡེ་ཤེས་འཁོར་ལོ་རང་གི་མིང་ཐོག་ནས་དོན་སྙིང་ཡོད་པའི་ལས་འཆར་ཚད་ལྡན་དེ་འདྲ་སྤེལ་རྒྱུའི་གོ་སྐབས་བྱུང་ན་སུས་ཀྱང་མཉམ་ཞུགས་གནང་བར་དགའ་བསུ་ཡོད།དེ་ནི་མི་སྒེར་ལ་དམིགས་པ་ཞིག་མིན་པར།ཡོངས་གྲགས་དང་ཕྱི་གསལ་ནང་གསལ་གྱི་ཐོག་ནས་འགྲོ་ཐུབ་རྒྱུའི་འགན་ལེན་ཞུ་ངེས་ཡིན།དེ་འདྲའི་འཕོ་འགྱུར་གྱི་ཐོག་ལ་གོམ་པ་སྤོ་བ་ནི་གྱོང་གུད་མིན་པར་མ་ཟད།ཕུགས་རྒྱང་རིང་པོར་ཕན་པ་ཡོད་པ་ཞིག་ཡིན།ཆོས་ཕྱོགས་དང་དགེ་ལས་ལ་བྱུང་སོང་རྩིས་ཁྲ་གསལ་པོ་མེད་པ་ནི་ཆོས་པའི་སྤྱི་ཚོགས་ཀྱི་དཔལ་འབྱོར་རུལ་སུངས་ཀྱི་མཆེད་ཁུངས་ལྟ་བུ་ཡིན་ལ།འདི་ནི་མ་འོངས་པའི་ང་ཚོའི་ཉེན་ཁའང་ཡིན།གནས་སྟངས་འདི་ད་ལྟ་ནས་ཛ་དྲག་ཆགས་མགོ་ཚུགས་འདུགའདིའི་ཐད་ལ་བསམ་ཚུལ་མང་པོ་ཞིག་སྔར་ཡང་བརྒྱུད་ལམ་གཞན་དུ་ཞུས་མྱོང་།